ആദ്യവിവാഹത്തിലെ മകളെ ഭര്ത്താവ് പീഡിപ്പിച്ചെന്ന പരാതിയുയുമായി ഭാര്യ, തന്നെ കൊല്ലാന് ശ്രമിച്ചെന്ന് ഭാര്യയ്ക്കെതിരെ ഭര്ത്താവ് നേമം: ഭാര്യയുടെ പരാതിയില് ഭര്ത്താവിനും ഭര്ത്താവിന്്റെ പരാതിയില് ഭാര്യയ്ക്കും എതിരെ രണ്ട് കേസുകളാണ് മലയിന്കീഴ് പോലീസ് രജിസ്റ്റര് ചെയ്തത്. മുന്വിവാഹത്തിലുള്ള തന്്റെ മകളെ രണ്ടാം ഭര്ത്താവ് പീഡിപ്പിക്കാന് ശ്രമിച്ചു എന്ന പരാതിയില് അയാള്ക്കെതിരെ പോക്സോ കേസ് രജിസ്റ്റര് ചെയ്തു. തന്നെ വെട്ടി കൊലപ്പെടുത്താന് ഭാര്യ ശ്രമിച്ചുവെന്ന ഭര്ത്താവിന്്റെ പരാതിയില് ഭാര്യക്കെതിരെ വധശ്രമത്തിനാണ് കേസ്. 2021 ജൂലൈ മാസത്തില് വിവാഹിതരായ ദമ്ബതികളാണ് പരസ്പരം പരാതിയുമായി പോലീസിനെ സമീപിച്ചത്. അമ്ബതുകാരനായ ഭര്ത്താവ് തമിഴ്നാട് സ്വദേശിയാണ്. 44 കാരിയായ ഭാര്യ തൃശ്ശൂര് സ്വദേശിയും. കുറച്ചുകാലമായി ഇവര് മലയിന്കീഴ് പോലീസ് സ്റ്റേഷന് പരിധിയിലെ വാടകവീട്ടിലാണ് താമസം. മകളെ പീഡനത്തിനിരയാക്കി എന്നാണ് ഭാര്യ ഭര്ത്താവിനെതിരെ നല്കിയ പരാതിയില് ആരോപിച്ചിരിക്കുന്നത്. എന്നാല് ഭാര്യ തന്നെ വെട്ടി പരിക്കേല്പ്പിച്ചു എന്നാണ് ഭര്ത്താവ് സ്റ്റേഷനില് നല്കിയ പരാതി. അതേസമയം ഭര്ത്താവ് സ്വയം മുറിവേല്പ്പിച്ചതാണെന്നും താന് ആക്രമിച്ചിട്ടില്ലെന്നുമാണ് ഭാര്യ സ്റ്റേഷനില് നല്കിയിരിക്കുന്ന മൊഴി.